Policyjne działania „Bezpieczny Wikynd”
Wiyncyj patroli, czyńściyjsze kōntrole trzyźwości, wartkości i stanu technicznego wozidła to działania kludzōne ôd ślōnskij policyje. W czasie dugigo wikyndu trwajōm zwiynkszōne działania ô mianie „Bezpieczny Wikynd” ukierunkowane na zagarantowanie bezpieczyństwa wszyjskich uczestników ruchu drōgowego.
Dalszŏ tajla artykułu niżyj
W czasie dugigo wikyndu, tak jak i w latach piyrwyjszych, nad bezpieczyństwym ôsōb ôbiyrajōncych sie na wypoczynek, bydōm wachować policyjōny z drōgōwki. Na ulicach wylotowych z miast ukŏże sie wiyncyj patroli. Policyjōny bydōm wybadować, eli kerujōncy poruszajōm sie zgodnie z prawidłami i przizwolōnōm wartkościōm. Bydōm kōntrolować tyż sztand trzyźwości kerujōncych, sztand techniczny wozideł jak tyż eli wszyjscy rajzujōncy majōm zapiynte pasy, a dziycia przewożone sōm w zeslikach. Na ulicach bydōm stŏć tyż radiowozy niyôznakowane wyposażōne w wideorejestratory – dziynki użyciu takigo nŏczyniŏ szandarōm niy uciyknie żŏdyn pirat drōgowy. Piykny czas zachyncŏ do motorowych eskapadōw. Kerowcy jednośladów, ôkrōm czyrpaniŏ uciechy z gibkij jazdy, winni przede wszyjskim pamiyntać ô bezpieczyństwie – swojim i inkszych uczestników ruchu drōgowego. Policyjŏ apelujemy ô bezpiecznõ jazdã. Motōr niy mŏ workōw luftowych i pasōw bezpieczyństwa, kask i ôblycze ôchrōnne niy zapobiygnōm zraniyniōm. Ważne je, by kerowcy motorōw w czasie jazdy kerowali sie usōndkym, a niy chyńciōm przeżyciŏ przigody za wszelŏ cynã.
Foto: KPP Cieszyn
pol_Latn szl_Latn szl_Latn szl_Latn ind_Latn